મારુતિ સુઝુકી હંમેશા એક સિક્યોરિટી જોઇને પોતાની કાર્સને લોન્ચ કરે છે. જે પ્રકારે ભારતમાં ઓફ-રોડિંગ ગાડીનું જોઇએ તેટલું માર્કેટ નથી કારણ કે તેને પંસદ કરનારાઓની સંખ્યા ઘણી ઓછી છે. તેવામાં જિમ્નીને ભારતમાં જોઇએ તેવું માર્કેટ નહીં મળે. બીજી તરફ સ્વિફ્ટ સ્પોર્ટને લઇને એવું કહેવામાં આવી રહ્યું છે કે ભારતમાં આ કારને પણ લોન્ચ કરવામાં નહીં આવે તેનું કારણ એ છે કે આ કાર ઘણી મોંઘી છે. બીજું કારણ એ પણ છે કે પરફોર્મન્સ કાર માર્કેટમાં VW Polo GT, Fiat Punto Abarth અને Baleno RSનું સેલિંગ પણ ઘણું ઓછું છે. જે જણાવે છે કે આ પ્રકારની કાર માત્ર શોખીન લોકો જ ખરીદે છે. આજે પણ ભારતમાં એફોર્ડેબલ અને પોસાય તેવી કારને વધુ ખરીદવામાં આવે છે. તેથી કંપની તરફથી જિમ્ની અને સ્વિફ્ટ સ્પોર્ટને ભારતમાં વેચવામાં નહીં આવે.